Sébastien Buemi

Sébastien Olivier Buemi (* 31. október 1988, Aigle, Vaud) je švajčiarsky pilot Formuly E v japonskej stajni Nissan e.dams.

Kariéra

Formula BMW 

Po rokoch na motokárach strávil Buemi ročníky 2004 a 2005 v nemeckej Formule BMW. V prvej sezóne skončil celkovo na 3. mieste, a o rok neskôr na 2. mieste. V roku 2005 sa zúčastnil na pretekoch FBMW World Final.

Formula 3 

Ešte v sezóne 2005 sa zúčastnil Buemi jedných pretekov vo Formule 3, na Grand Prix Španielska. Od roku 2006 sa stal stálym jazdcom, celkovo sa umiestnil na 12. mieste. V tejto série ostal aj v sezóne 2007, a obsadil celkovo 2. miesto. V tomto roku pretekal i vo špeciálnej Ultimate Masters of Formula 3 a v Macau Grand Prix.

A1 Grand Prix 

V sezóne 2006/07 série A1 Grand Prix sa Sébastian striedal v kokpitu Švajčiarska s Neelem Janim a Marcelem Fässlerem. Ich tím skončil celkovo na 8. mieste.

GP2 

Buemi sa v GP2 po prvýkrát objavil na Grand Prix Monaka v roku 2007, keď nahradil zraneného Michaela Ammermüllera z tímu ART Grand Prix. V týchto pretekoch obsadil solídne 7. miesto. V nasledujúcom roku sa pripojil k tímu Arden International v Ázijskej sérii GP2. V nej raz vyhral preteky a štyrikrát sa umiestnil na druhom mieste a obsadil konečné druhé miesto. 

V sezóne 2008 štartoval znovu v GP2 v tom istom roku. Prvé víťazstvo si pripísal vo Francúzsku, v šprinte, keď štartoval až z 21. miesta. Ťažil hlavne z toho, že vyšiel na suchých pneumatikách na trať, ktorá sa pomaly vysušovala . Jeho konkurenti zvolili inú taktiku a museli ísť prezúvať pneumatiky na suchú trať. Ku konci sezóny vyhral ešte jedny preteky a celkovo sa Buemi umiestnil na 6. mieste.

Formula 1 

18. septembra 2007 sa Buemi dostal do Formuly 1, keď testoval voz Red Bull RB3 na okruhu Jerez. V testoch skončil na 3. mieste, lepší boli len Timo Glock (Toyota F1) a Vitantonio Liuzzi (Scuderia Toro Rosso). Porazil však jazdcov ako Rubens Barrichello (Honda F1) a Nelson Piquet Jr. (Renault F1).

16. januára 2008 potvrdil tím Red Bull Racing Buemiho ako tretieho a zároveň testovacieho jazdca pre rok 2008. Pri Grand Prix Japonska v sezóne 2008 riadil Sébastien medical car, keď jeho obvyklý jazdec, Dr. Jacques Tropenat, musel odpočívať kvôli ušným problémom.

19. septembra 2008 oznámila stajňa Scuderia Toro Rosso, že by rada podpísala s Buemim zmluvu na rok 2009. Zmluva bola podpísaná 9. januára 2009. Buemi sa tak stal prvým Švajčiarom od roku 1995 vo Formule 1 (naposledy jazdil Jean-Denis Délétraz s vozom Pacific na Európskej Grand Prix). 
Pri svojich prvých pretekoch porazil Buemi svojho tímového kolegu Sébastiena Bourdaise, a pripísal si premiérový bod. Po diskvalifikácii Lewise Hamiltona ale poskočil o priečku vyššie a pripísal si 2 body. V Číne si prišiel pre ďalší bod a mal po 3 pretekoch 3 body, ale ďalšie body získal až na konci sezóny v Brazílii a v Abú Zabí.

Počas prvého tréningu na veľkej cene Číny skúšal tím novú nápravu na predných pneumatikách. Ale pred 14-tou zákrutou 300 km/h sa Buemimu náhle odtrhola predná náprava v rýchlosti 300 km/h a jedno koleso vyletelo na tribúnu, kde boli diváci. Sám Buemi sa s monopostom nahol doľava a narazil do ochrannej bariéry. Ale našťastie sa nič nestalo divákom ani Buemimu.

Štatistiky

Sezóny

Umiestnenia na GP2 Series

Umiestnenie na GP2 Asia Series

Umiestnenie vo Formule 1

Iné projekty

Externé odkazy 
 Official website

Narodenia v 1988
Švajčiarski piloti F1